Giovanni Bosco

Giovanni Bosco (16. elokuuta 1815 – 31. tammikuuta 1888) oli italialainen pappi, joka perusti ammattikoulun ja suojapaikan Torinoon köyhille ja laiminlyödyille pojille. Hänet on julistettu pyhäksi vuonna 1934. 

Bosco kasvoi itse köyhissä oloissa, sai uskonnollisen herätyksen ja ymmärsi, että voi vaikuttaa muihin nuoriin kun yhdisti opetuksen ja saarnaamisen viihteeseen. Hän houkutteli kuulijoita ympärilleen tasapainotempuilla.
Hän perusti myöhemmin myös salesiaanien sääntökunnan ja Marian tyttäret -nimisen naisjärjestön auttamaan kodittomia tyttöjä. Lisäksi hän huolehti useiden kirkkojen rakentamisesta Italiaan. Salesiaanien sääntökunta on yli 400 000 jäsenellään provinsseineen suurimpia sääntökuntia maailmassa ja se ylläpitää noin tuhatta ammattikoulua, poikakotia ja opettajaseminaaria. Giovanni Boscon muistopäivää vietetään 31. tammikuuta.

Lähteet

Aiheesta muualla 

 La Storia di Don Bosco  

Italialaiset papit
Italialaiset pyhimykset
Vuonna 1815 syntyneet
Vuonna 1888 kuolleet